Crina Pintea, la un pas de tragedie la naționala de handbal a României. "Am crezut că mi-am pierdut un ochi!".
România a învins Iran cu 39-11 la Campionatul Mondial de handbal feminin din Spania. Oana Borș a suferit o accidentare gravă la genunchi și va rata restul competiției. Căpitanul naționalei, Crina Pintea, a tras și ea o sperietură gravă după ce a primit o minge în plină figură.
România a început cu o victorie clară la debutul la Campionatul Mondial de handbal feminin din Spania. "Tricolorele" au câștigat cu 39-11 împotriva naționalei Iranului, dar meciul nu a fost unul ușor pentru fetele noastre.Oana Borș a suferit o accidentare gravă după ce s-a lovit la genunchi. Handbalista noastră nu va mai putea evolua la Mondial din această cauză. Și căpitanul echipei, Crina Pintea, a fost la un pas de tragedie după ce a fost lovită cu mingea direct în față."Acum fac o glumă, dar am simțit că am rămas fără ochi, nu avem curaj să-l deschid", a povestit Pintea, după meci.Următorul meci al naționalei noastre de la Campionatul Mondial de handbal va fi cel împotriva Kazahstanului, de duminică.